|  |  |
| --- | --- |
|    | **Manoma, kad šis straipsnis skiria per mažai dėmesio vieniems geografiniams regionams ir per daug – kitiems.**Jei galite, subalansuotai perrašykite straipsnį, neskirdami jokiam regionui perdėto dėmesio. Taip pat galite padėti susitarti dėl sprendimo diskusijų puslapyje. |

Lietuvos Aukščiausiasis Teismas
Lietuvos teisėjo siluetas
Lietuvos Respublikos Konstitucinis Teismas
Lietuvos apeliacinis teismas (Gedimino pr.)
**Lietuvos teismai** pagal Lietuvos Konstituciją yra vienintelė institucija, šalyje vykdanti teisingumą. Teismai ir jų teisėjai, vykdydami teisingumą, yra nepriklausomi ir vadovaujasi įstatymu.

Lietuvoje yra 22 bendrosios kompetencijos teismai + specializuoti teismai.

2002 m. gegužės 1 d. pradėjo veikti Nacionalinė teismų administracija, skirta veikti teismų savivaldai.

Savivalda
---------

* Visuotinis teisėjų susirinkimas – aukščiausia institucija. Dalyviai – visi Lietuvos teisėjai);
* Teisėjų taryba – vykdomoji institucija, sudaryta iš 17 teisėjų.;
* Teisėjų garbės teismas – teisėjų drausmės bylas bei teisėjų prašymus dėl jų garbės gynimo nagrinėjanti institucija.

Teismai
-------

* Teismų rūmai
* Vilniaus regiono apylinkės teismasVilniaus regiono apylinkės teismas
* Vilniaus miesto apylinkės teismasVilniaus miesto apylinkės teismas
* Kauno apygardos teismasKauno apygardos teismas
* Šiaulių apygardos teismasŠiaulių apygardos teismas
* Šiaulių rajono apylinkės teismasŠiaulių rajono apylinkės teismas

### Bendrosios kompetencijos

* Lietuvos Aukščiausiasis Teismas
* Lietuvos apeliacinis teismas

### Apygardų

* Vilniaus apygardos teismas
* Kauno apygardos teismas
* Klaipėdos apygardos teismas
* Šiaulių apygardos teismas
* Panevėžio apygardos teismas

### Apylinkių

|  |  |
| --- | --- |
|    | **Šiame straipsnyje bent dalis informacijos yra pasenusi.**Jeigu galite, atnaujinkite informaciją ir ištrinkite šį pranešimą. |

 

* Akmenės rajono apylinkės teismas
* Alytaus rajono apylinkės teismas
* Anykščių rajono apylinkės teismas
* Biržų rajono apylinkės teismas
* Druskininkų miesto apylinkės teismas
* Ignalinos rajono apylinkės teismas
* Jonavos rajono apylinkės teismas
* Joniškio rajono apylinkės teismas
* Jurbarko rajono apylinkės teismas
* Kaišiadorių rajono apylinkės teismas
* Kauno apylinkės teismas
* Kelmės rajono apylinkės teismas
* Klaipėdos miesto apylinkės teismas
* Klaipėdos rajono apylinkės teismas
* Kretingos rajono apylinkės teismas
* Kupiškio rajono apylinkės teismas
* Kėdainių rajono apylinkės teismas
* Lazdijų rajono apylinkės teismas
* Marijampolės rajono apylinkės teismas
* Mažeikių rajono apylinkės teismas
* Molėtų rajono apylinkės teismas
* Pakruojo rajono apylinkės teismas
* Palangos miesto apylinkės teismas
* Panevėžio miesto apylinkės teismas
* Pasvalio rajono apylinkės teismas
* Plungės rajono apylinkės teismas
* Prienų rajono apylinkės teismas
* Radviliškio rajono apylinkės teismas
* Raseinių rajono apylinkės teismas
* Rokiškio rajono apylinkės teismas
* Skuodo rajono apylinkės teismas
* Šakių rajono apylinkės teismas
* Šalčininkų rajono apylinkės teismas
* Šiaulių apylinkės teismas
* Šilalės rajono apylinkės teismas
* Šilutės rajono apylinkės teismas
* Širvintų rajono apylinkės teismas
* Švenčionių rajono apylinkės teismas
* Tauragės rajono apylinkės teismas
* Telšių rajono apylinkės teismas
* Trakų rajono apylinkės teismas
* Ukmergės rajono apylinkės teismas
* Utenos rajono apylinkės teismas
* Varėnos rajono apylinkės teismas
* Vilkaviškio rajono apylinkės teismas
* Vilniaus miesto apylinkės teismas
* Vilniaus rajono apylinkės teismas
* Visagino miesto apylinkės teismas
* Zarasų rajono apylinkės teismas

Kompetencija
------------

Apylinkės teismas yra pirmoji instancija, kuri nagrinėja baudžiamąsias, civilines, administracinių teisės pažeidimų bylas (įstatymų priskirtas šio teismo kompetencijai), hipotekos teisėjų kompetencijai priskirtas bylas bei su sprendimų ir nuosprendžių vykdymu susijusias bylas. Taip pat apylinkės teismo teisėjai atlieka ikiteisminio tyrimo teisėjo, vykdymo teisėjo funkcijas bei kitas apylinkės teismo kompetencijai įstatymų priskirtas funkcijas.

Apygardos teismas yra pirmoji instancija, kuri nagrinėja baudžiamąsias ir civilines bylas įstatymo priskirtas jo kompetencijai bei apeliacinė instancija apylinkių teismų nuosprendžiams, sprendimams, nutartims ir nutarimams. Apygardos teismo pirmininkas organizuoja ir kontroliuoja jo veiklos teritorijoje esančių teismų ir teisėjų administracinę veiklą.

Lietuvos apeliacinis teismas yra apeliacinė instancija byloms, kurias išnagrinėjo apygardų teismai kaip pirmosios instancijos teismai, nagrinėja prašymus dėl užsienio valstybių ir tarptautinių teismų bei arbitražo sprendimų pripažinimo ir vykdymo Lietuvos Respublikoje, atlieka kitas šio teismo kompetencijai įstatymų priskirtas funkcijas. Apeliacinio teismo pirmininkas organizuoja ir kontroliuoja apygardos teismų ir teisėjų administracinę veiklą.

Lietuvos Aukščiausiasis Teismas yra vienintelė kasacinė instancija įsiteisėjusiems bendrosios kompetencijos teismų nuosprendžiams, sprendimams, nutartims ir nutarimams. Formuoja vienodą teismų praktiką aiškinant ir taikant įstatymus ir kitus teisės aktus.

Specializuoti (administraciniai) teismai
----------------------------------------

Lietuvos vyriausiasis administracinis teismas
Lietuvos specializuoti teismai yra administraciniai teismai. Jie įsteigti skundams (prašymams) dėl viešojo ir vidinio administravimo subjektų priimtų administracinių aktų bei veiksmų ar neveikimo (pareigų nevykdymo) nagrinėti. Juose nagrinėjami ginčai viešojo valdymo sferoje, norminių administracinių aktų teisėtumo klausimai, mokesčių ginčai ir kt. Prieš kreipiantis į administracinį teismą, įstatymo numatytų viešojo administravimo subjektų priimti individualūs teisės aktai ar veiksmai gali būti ginčijami ikiteismine tvarka. Tokiu atveju ginčus nagrinėja savivaldybių visuomeninės administracinių ginčų komisijos, apskričių administracinių ginčų komisijos ir Vyriausioji administracinių ginčų komisija.

Apygardų administraciniai teismai - Vilniaus apygardos administracinis teismas, Kauno apygardos administracinis teismas, Klaipėdos apygardos administracinis teismas, Šiaulių apygardos administracinis teismas ir Panevėžio apygardos administracinis teismas.

Galutinės instancijos teismas yra Lietuvos vyriausiasis administracinis teismas. Lietuvos vyriausiasis administracinis teismas yra pirmoji ir galutinė instancija administracinėms byloms, įstatymų priskirtoms jo kompetencijai bei apeliacinė instancija byloms dėl apygardų administracinių teismų sprendimų, nutarimų, nutarčių, taip pat ir administracinių teisės pažeidimų byloms dėl apylinkių teismų nutarimų. Be to, įstatymų nustatytais atvejais nagrinėja prašymus dėl proceso atnaujinimo užbaigtose administracinėse bylose, įskaitant administracinių teisės pažeidimų bylas. Formuoja vienodą administracinių teismų praktiką aiškinant ir taikant įstatymus ir kitus teisės aktus.

Šaltiniai
---------

1. ↑   Archyvuota kopija 2022-09-30 iš Wayback Machine projekto.
2. ↑   Archyvuota kopija 2022-09-30 iš Wayback Machine projekto.
3. ↑   Archyvuota kopija 2022-09-30 iš Wayback Machine projekto.
4. ↑   Archyvuota kopija 2022-09-30 iš Wayback Machine projekto.

Nuorodos
--------

* Nacionalinė teismų administracija Archyvuota kopija 2011-07-22 iš Wayback Machine projekto.